Dogtertjie verdrink ná sy met skopfietsie in swembad val | Maroela Media
Dogtertjie verdrink ná sy met skopfietsie in swembad val
Annebel-madelein van wyk. Foto: Verskaf aan Rekord Moot
Annebel-Madelein van Wyk (1) is dood nadat sy Woensdagaand in 'n swembad by haar ouerhuis in Capitalpark, Pretoria, verdink het, het Rekord Donderdag berig.
Volgens die berig is die familie platgeslaan. Zandri van Wyk, die dogtertjie se ma, was besig om vir haar agt weke oue baba kos te maak toe Annebel-Madelein verdwyn het. Sy het op haar skopfietsie gery en daarmee in die swembad beland. Haar ouers het haar 'n paar minute later in die swembad ontdek.
Die egpaar het dadelik Best Care-paramedici ontbied. Sy is na die Eugene Marais-hospitaal gehaas waar sy na byna twee ure dood verklaar is.
Volgens Elsa van Onselen, die dogtertjie se ouma, het die swembad 'n heining met 'n hek om, maar vir een of ander onverklaarbare rede het die hek Woensdagaand oopgestaan.
Bron: Rekord Moot
"Dames se bedanking 'n terugslag vir Eskom"
Dit is baie hartseer en dat die swemarea veilig gemaak is is nog meer tragies. Water trek 'n kind. Daar word aan die ouers gedink.
Baie hartseer. Ek wil nie sulke nuus lees nie.
Of die swembad omhein is en alle voorsorgmaatreels getref was, is twee dinge, feit is, ouers het hul kindjie afgestaan aan die dood en dit is baie hartseer. Veral nou dat die tyd nader kom wanneer families met vakansie gaan, families saam kuier.